**Република Србија**

**Општина Љубовија**

**Општинска Управа**

**Одсек за локалну пореску администрацију**

**Број:436-15/2022**

**Датум: 28.02.2022**

**Љ у б о в и ј а**

**ГОДИШЊИ ИЗВЕШТАЈ О РАДУ**

**и показатељи делотворности**

**инспекцијског надзора за 2021. годину**

 Општина Љубовија- Општинска управа- Одсек за локалну пореску администрацију, кроз послове дефинисане за инспекторe пореске контроле и рад осталих запослених у Одсеку за локалну пореску администрацију, у складу са сврхом и описом послова које обављају, обавља послове инспекцијског надзора у области контроле, утврђивања и наплате локалних јавних прихода и стара се о примени Закона о пореском поступку и пореској администрацији, Закона о општем управном поступку, Закона о порезима на имовину, Закона о накнадама за коришћење јавних добара, Одлуке о накнадама за коришћење јавних површина за територију општине Љубовија, Одлуке о локалним комуналним таксама на територији општине Љубовија, Одлуке о накнади за заштиту и унапређивање животне средине на територији општине Љубовија, Одлуке о боравишној такси на територији општине Љубовија, Законa о финансирању локалне самоуправе, од стране надзираних субјеката – правних лица, предузетника и физичких лица – обвезника локалних јавних прихода.

 Одсек врши контролу подношења пореских пријава, контролу исправности поднетих пореских пријава као и контролу редовног плаћања пореских обавеза, утврђених решењима овог Одсека од стране надзираних субјеката – пореских обвезника локалних јавних прихода, а са циљем остваривања законитог пословања и понашања надзираних субјеката у складу са Законом о пореском поступку и пореској администрацији, као и смањења ризика од настанка штетних догађаја (неподношење пореске пријаве, подношење нетачне пореске пријаве, неплаћање пореза у роковима) који за последицу имају смањење утврђених и наплаћених локалних јавних прихода.

 Превентивно деловање инспекције у циљу спречавања или битног умањења вероватних настанака штетних последица по законом заштићена добра, права и интересе се огледа у:

**А. Пореској контроли и утврђивању јавних прихода:**

 - физичких лица - у складу са Законом о пореском поступку и пореској администрацији и Законом о порезима на имовину, у току 2021.г. извршена је контрола и задужење утврђених обавеза по основу 6010 пореских пријава по основу пореза на имовину физичких лица. Одељење је током 2021.године донело 5863 решења о утврђеној обавези плаћања пореза на имовину физичких лица;

 - правних лица и предузетника- у складу са Законом о пореском поступку и пореској администрацији и Законом о порезима на имовину извршена је пореска контрола 94 пореских пријава лица која воде пословне књиге (ППИ-1);

 Поступајући у складу са Законом о пореском поступку и пореској администрацији, Законом о финансирању локалне самоуправе, Одлуком о локалним комуналним таксама на територији oпштине Љубовија и Одлуком о накнади за заштиту и унапређивање животне средине на територији општине Љубовија, издато је 67 решењa којима су утврђене обавезе по основу комуналне таксе и 574 решења којим су утврђене обавезе по основу накнаде за заштиту и унапређивање животне средине.

 Поступајући у складу са Законом о пореском поступку и пореској администрацији, Одлуком о боравишној такси на територији општине Љубовија издато је 26 решења којима су утврђене обавезе по основу боравишне таксе.

 Поступајући у складу са Законом о пореском поступку и пореској администрацији, Одлуком о накнадама за коришћење јавних површина за територију општине Љубовија, издато је 2 решења којима су утврђене обавезе по основу наведене накнаде.

**Б. Наплати јавних прихода:**

 Пореским обвезницима је омогућено да у службеним просторијама Одсека добију попуњене налоге за уплату утврђених обавеза по свим локалним изворним јавним приходима које администрира овај Одсек (налог за уплату са доспелим дугом на дан издавања решења и налози за уплату по кварталима - роковима доспећа дефинисаних решењем).

 Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа се спроводи објављивањем аката из надлежности овог Одељења на званичној интернет страници општине Љубовија - Решење о утврђивању просечних цена квадратног метра одговарајућих непокретности за утврђивање пореза на имовину, Одлука о одређивању зона и коефицијената за потребе утврђивања пореза на имовину, Одлука о стопама пореза на имовину, Одлука о стопи амортизације на вредност непокретности која је предмет пореза на имовину, Одлука о локалним комуналним таксама на територији општине Љубовија, Одлука о накнади за заштиту и унапређивање животне средине , Одлука о накнадама за коришћење јавних површина за територију општине Љубовија ; Одлука о боравишној такси на територији општине Љубовија. Сви запослени у Одсеку, током радног времена, врше пријем странака којима, између осталог, пружају и саветодавну подршку.

-пореским обвезницима омогућен је електронски увид у стање пореских обавеза

 **Корективно деловање се огледа у:**

**А. Контроли и утврђивању јавних прихода:**

 Пореска контрола у смислу члана 123. Закона о пореском поступку и пореској администрацији (“Сл.гласник РС” бр.80/2002…96/21-даље ЗПППА представља поступак провере и утврђивања законитости и правилности испуњавања пореске обавезе, као и поступак провере тачности, потпуности и усклађености са законом, односно другим прописима, података исказаних у пореској пријави, пореском билансу, рачуноводственим извештајима и другим евиденцијама пореског обвезника који врши Пореска управа, у складу са овим законом.

 Ако се у пореској контроли утврде неправилности или пропусти у извршавању обавеза из порескоправног односа, пореском обвезнику се налаже да их отклони.

 Порески инспектор је службено лице које је овлашћено да врши пореску контролу на основу налога за контролу, односно позива.

 Током 2021.године извршена је пореска контрола пореских пријава код физичких лица- на основу расположиве документације, обрађено је 6010 пријава по службеној дужности за порез на имовину физичких лица.

 Током 2021.године, у поступку контроле пријема и обраде пореских пријава у смислу члана 117г. ЗПППА, проверавана је математичка тачност, формална исправност и потпуност за 94 пореске пријаве које су порески обвезници, у складу са законом доставили општини Љубовија- Општинској управи- Одсеку за локалну пореску администрацију, а у којима је у поступку самоопорезивања утврђен порез на имовину обвезника који воде пословне књиге, укупно, и по кварталима.

 У поступку решавања по жалбама и тужбама пореских обвезника, у поступку пореске контроле разматрани су сви списи предмета и донето је 40 решења по жалбама,приговорима и захтевима пореских обвезника. Донета су 2 закључака о обустављању поступка по жалби.

 Током 2021. године у поступку пореске контроле донето 188 пореских решења којима се утврђује порез на имовину за физичка лица и то за претходне године, а у смислу члана 18. ЗПППА којим је одређено да порески обвезник одговара за испуњење пореске обавезе од момента када су настале чињенице за које је пореским законом прописано да стварају пореску обавезу.

 Током 2021.године у поступку пореске контроле донето је 1 пореско решење којим се утврђује посебна накнада за заштиту и унапређење животне средине за физичка лица за претходне године.

 Током 2021.године у поступку пореске контроле у 67 пријава за комуналну таксу за истицање фирме на пословном простору, које су евидентиране по службеној дужности утврђено је чињенично стање од значаја за утврђивање износа задужења (компаративни преглед пријава и података из Биланса успеха).

 Током 2021.године у поступку пореске контроле извршена је контрола 572 пријаве за накнаду за заштиту и унапређење животне средине које су поднете у складу са Законом о накнадама за коришћење јавних добара и Уредбом о критеријумима за одређивање активности које утичу на животну средину према степену негативног утицаја на животну средину који настаје обављањем активности, износима накнада („Сл. гласник РС“, бр.86/2019 и 89/2019).

 Током 2021. године у поступку пореске контроле донето је 30 решења о преносу задужења са покојног пореског обвезника на наследнике, у складу са законом.

**Б. Наплата јавних прихода:**

 Донето је 62 решења о репрограмирању плаћања пореског дуга. Укупан износ потраживања обухваћеног репрограмом је 2.356.803,94, од којих се 1.568.443,02 динара односи на главни дуг,а 788.360,92 динара на камату.

 - За рачун 713121- порез на имовину обвезника који не воде пословне књиге укупан износ потраживања обухваћеног репрограмом је 1.188.572,8, од којих се 811.059,75 динара односи на главни дуг, 377.513,05 динара на камату.

 - За рачун 713122- порез на имовину обвезника који воде пословне књиге укупан износ потраживања обухваћеног репрограмом је 79.047,65 динара, од којих се 46.567,94 динара односи на главни дуг, а 32.479,71 динара на камату.

 - За рачун 714562- накнада за заштиту и унапређење животне средине укупан износ потраживања обухваћеног репрограмом је 228.771,52,од којих се 128.220,46 динара односи на главни дуг, а 100.551,06 динара на камату.

 - За рачун 716111- комунална такса за истицање фирме на пословном простору укупан износ потраживања обухваћеног репрограмом је 860.411,97 динара, од којих се 582.594,87 динара односи на главни дуг, а 277.817,10 динара на камату.

 **Нерегистровани субјекти и мере:**

 Нерегистровани субјекти су физичка и правна лица која поседују имовину на територији коју администрира овај Одсек и пропустили су да исту пријаве. Позивањем пореских обвезника да пријаве имовину смањује се број нерегистрованих субјеката.

 **У погледу остварења плана инспекцијског надзора извршена је:**

 Континуирано је током 2021. године вршена контрола подношења пореских пријава обвезника који не воде пословне књиге на основу новостечене имовине (уговор/оставинско решење). Током 2021.године овом Одсеку је достављено укупно 1052 уговора и решења јавних бележника и Основних судова.

 Континуирано је током 2021 године вршена конторла подношења пореских пријава обвезника који не воде пословне књиге на основу решења о озакоњењу. Током 2021.године је овом Одељењу достављено 73 Решења о озакоњењу.

 Континуирано је током 20201 године вршена контрола пореских пријава пореза на имовину физичких лица ППИ-2 – укупно 6.010 пореских пријава

 Континуирано је током 2020.године вршена контрола пореских пријава пореза на имовину правних лица ППИ-1 – укупно 86 пореских пријава,

 Континуирано је током 2021. године вршена контрола пријава за еко накнаду – укупно 572 пријава,

 Континуирано је током 2021. године вршена контрола пријава унетих по службеној дужности за остале јавне приходе и то – укупно 67 пријава за комуналну таксу за истицање фирме на пословном простору, 3 пријава за накнаду за коришћење простора на јавним површинама и 30 пријава за боравишну таксу.

 У обављању послова из своје надлежности, запослени су користили податке АПР-а, Пореске управе, РГЗ Службе за катастар непокретности, МУП-а и других државних органа и институција.

 У погледу законитости управних аката донетих у поступку утврђивања односно наплате пореских обавеза односно обавеза по основу локалних јавних прихода 11 жалби је прослеђено надлежном другостепеном органу.

 У току 2021. г. није било притужби на рад инспектора запослених у Одељењу ЛПА.

 У информационом систему који користи ЛПА постојећи подаци се континуирано ажурирају. Провере се врше мануелно, увидом у податке код Агенције за привредне регистре, НБС, РГЗ Службе за катастар непокретности, увидом у уговоре добијене од јавних бележника, решења о наслеђивању, решења о озакоњењу, као и увидом у друге расположиве податке и документацију.

**Поверени послови**

 Одсек локалне пореске администрације не обавља поверене послове, само послове из изворне надлежности локалне самоуправе.

 Годишњи извештај о раду урађен је у складу са чланом 44. Закона о инспекцијском надзору („Сл. гласник РС“, бр.36/2015, 44/2018-др. закон и 95/2018).

**Порески инспектор**

 ***Слађана Николић***